title: Smernica Rady 2007/43/ES z  28. júna 2007 , ktorou sa stanovujú minimálne pravidlá ochrany kurčiat chovaných na produkciu mäsa (Text s významom pre EHP)

text:
               12.7.2007

               SK

               Úradný vestník Európskej únie

               L 182/19

      SMERNICA RADY 2007/43/ES
   z 28. júna 2007,
   ktorou sa stanovujú minimálne pravidlá ochrany kurčiat chovaných na produkciu mäsa
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   po porade s Výborom regiónov,
   keďže:

               (1)

               Protokol o ochrane a pohode zvierat, ktorý tvorí prílohu k Zmluve o založení Európskeho spoločenstva, vyžaduje, aby Komisia a členské štáty pri formulovaní a vykonávaní politík v oblasti poľnohospodárstva v plnej miere zohľadňovali požiadavky týkajúce sa pohody zvierat a zároveň dodržiavali právne alebo správne ustanovenia a zvyklosti členských štátov, ktoré sa vzťahujú najmä na náboženské obrady, kultúrne tradície a regionálne dedičstvo.

               (2)

               Smernica Rady 98/58/ES z 20. júla 1998 o ochrane zvierat chovaných na hospodárske účely (3), ktorá vychádza z Európskeho dohovoru o ochrane zvierat chovaných na hospodárske účely (4) (ďalej len „dohovor“), stanovuje minimálne normy ochrany zvierat chovaných na hospodárske účely vrátane ustanovení o ich ustajnení, krmive, vode a primeranej starostlivosti zodpovedajúcej fyziologickým a etologickým potrebám zvierat.

               (3)

               Spoločenstvo je zmluvnou stranou dohovoru a osobitné odporúčanie o kure domácej (Gallus gallus), ktorého súčasťou sú dodatočné ustanovenia o hydine chovanej na produkciu mäsa, sa prijalo v rámci tohto dohovoru.

               (4)

               Správa Vedeckého výboru pre zdravie a pohodu zvierat z 21. marca 2000 o pohode kurčiat chovaných na produkciu mäsa (brojlerov) uvádza, že v súvislosti s rýchlym tempom rastu plemien kurčiat v súčasnosti využívaných na tento účel sa nedosahuje uspokojivá úroveň pohody a zdravia zvierat, ako aj to, že negatívne vplyvy vysokej hustoty zástavu sú znížené v budovách, v ktorých možno udržiavať dobré vnútorné klimatické podmienky.

               (5)

               Osobitné ustanovenie pre nepodstlané povrchy, ktorých cieľom je minimalizovať vplyv genetických parametrov alebo zahrnúť okrem dermatitídy spodnej časti behákov ďalšie ukazovatele pohody, sa prijme, keď budú k dispozícii príslušné posudky Európskeho úradu pre bezpečnosť potravín (European Food Safety Authority – EFSA).

               (6)

               Na úrovni Spoločenstva je potrebné zaviesť pravidlá ochrany kurčiat chovaných na produkciu mäsa s cieľom zabrániť narúšaniu hospodárskej súťaže, čo môže zasahovať do plynulého chodu organizácie spoločného trhu v tomto odvetví a zároveň zabezpečiť jeho racionálny rozvoj.

               (7)

               V súlade so zásadou proporcionality je pre dosahovanie základného cieľa spočívajúceho v zavádzaní vylepšení v oblasti zabezpečovania pohody zvierat v rámci intenzívneho chovu kurčiat potrebné a vhodné stanoviť minimálne pravidlá ochrany kurčiat chovaných na produkciu mäsa. Táto smernica neprekračuje rámec nevyhnutných opatrení potrebných na dosiahnutie sledovaných cieľov v súlade s článkom 5 tretím odsekom zmluvy.

               (8)

               Tieto pravidlá by sa mali zameriavať na problémy zabezpečenia pohody zvierat v rámci systémov intenzívneho chovu. S cieľom zabrániť uplatňovaniu neprimeraných opatrení na malé chovy kurčiat by sa mal stanoviť minimálny prah vzťahujúci sa na uplatňovanie tejto smernice.

               (9)

               Je dôležité, aby zamestnanci, ktorí sa starajú o kurčatá, rozumeli príslušným požiadavkám na pohodu zvierat a absolvovali vhodné odborné školenie na vykonávanie zverených úloh alebo nadobudli skúsenosti rovnocenné s takýmto odborným školením.

               (10)

               Pri zavádzaní pravidiel ochrany kurčiat chovaných na produkciu mäsa by sa mala zachovávať rovnováha medzi rôznymi aspektmi, ktoré je potrebné zohľadniť a ktoré súvisia s pohodou zvierat, zdravím zvierat, hospodárskymi a sociálnymi záujmami a s vplyvom na životné prostredie.

               (11)

               Nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (5), a nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (6) už vytvárajú rámec na oficiálne kontroly vrátane súladu s niektorými pravidlami pohody zvierat. Okrem toho nariadenie (ES) č. 882/2004 ustanovuje povinnosť členských štátov predkladať výročné správy o vykonávaní viacročných národných plánov kontroly vrátane výsledkov uskutočnených kontrol a auditov. Na tento účel sa finančná podpora predpokladá tak v týchto nariadeniach, ako aj v rozhodnutí Rady 90/424/EHS z 26. júna 1990 o výdavkoch na veterinárnom úseku (7).

               (12)

               V členských štátoch už existujú rôzne dobrovoľné schémy zamerané na označovanie kuracieho mäsa etiketou v súlade s normami pre pohodu zvierat a inými parametrami.

               (13)

               Na základe skúseností získaných pri uplatňovaní týchto dobrovoľných schém označovania etiketou je vhodné, aby Komisia predložila správu o možnom zavádzaní osobitného zosúladeného záväzného systému označovania etiketou na úrovni Spoločenstva, pokiaľ ide o kuracie mäso, výrobky a prípravky z takéhoto mäsa v súlade s normami pre pohodu zvierat vrátane možných socioekonomických implikácií, vplyvov na hospodárskych partnerov Spoločenstva a úroveň súladu daného systému označovania etiketou s pravidlami Svetovej obchodnej organizácie.

               (14)

               Je vhodné, aby na účely ďalšieho zlepšovania pohody kurčiat chovaných na produkciu mäsa vrátane rodičovských chovných jedincov takýchto kurčiat, a najmä pokiaľ ide o aspekty, na ktoré sa táto smernica nevzťahuje, Komisia predkladala správu o nových vedeckých poznatkoch s prihliadnutím na ďalší výskum a praktické skúsenosti. V tejto správe by sa mala osobitne posúdiť možnosť zavedenia prahových hodnôt pre ukazovatele nedostatočnej pohody zistené počas prehliadok post mortem a vplyv genetických parametrov na identifikované nedostatky, ktorých dôsledkom je nedostatočná pohoda kurčiat chovaných na produkciu mäsa.

               (15)

               Členské štáty by mali stanoviť pravidlá týkajúce sa sankcií uplatniteľných na porušenia ustanovení tejto smernice a zabezpečiť ich vykonávanie. Tieto sankcie musia byť účinné, primerané a odrádzajúce.

               (16)

               Rada by mala v súlade s odsekom 34 Medziinštitucionálnej dohody o lepšej tvorbe práva (8) podporiť členské štáty, aby vo vlastnom záujme a v záujme Spoločenstva vypracovali vlastné tabuľky, ktoré budú v maximálne možnej miere udávať zhodu medzi smernicou a transpozičnými opatreniami, a zverejnili ich.

               (17)

               Opatrenia potrebné na vykonávanie tejto smernice by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (9),

         PRIJALA TÚTO SMERNICU:
   Článok 1
   Predmet úpravy a rozsah pôsobnosti
   1.   Táto smernica sa vzťahuje na kurčatá chované na produkciu mäsa.
   Nevzťahuje sa však na:

               a)

               chovy s počtom kurčiat nižším ako 500;

               b)

               chovy iba s chovnými kurčatami;

               c)

               liahne;

               d)

               extenzívny chov kurčiat v halách a vo voľných výbehoch, tak ako je to uvedené v písmenách b), c), d), e) prílohy IV k nariadeniu Komisie (EHS) č. 1538/91 z 5. júna 1991, ktorým sa zavádzajú podrobné pravidlá uplatňovania nariadenia (EHS) č. 1906/90 o určitých obchodných normách pre hydinové mäso (10), a

               e)

               ekologicky chované kurčatá v súlade s nariadením Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (11).

         2.   Smernica sa vzťahuje na chov v chovných zariadeniach určených zároveň na chov aj na šľachtenie kurčiat.
   Členské štáty môžu prijať prísnejšie opatrenia v oblasti pôsobnosti tejto smernice.
   Primárna zodpovednosť za pohodu zvierat zostáva na majiteľovi alebo správcovi zvierat.
   Článok 2
   Vymedzenie pojmov
   1.   Na účel tejto smernice platia tieto vymedzenia pojmov:

               a)

               „majiteľ“ je každá fyzická alebo právnická osoba alebo osoby, ktoré vlastnia chov kurčiat;

               b)

               „správca“ je každá fyzická alebo právnická osoba, ktorá za kurčatá trvalo alebo dočasne zodpovedá alebo ich má na starosti v zmluvnom alebo zákonnom zmysle;

               c)

               „príslušný orgán“ je ústredný orgán členského štátu, ktorý je príslušný vykonávať kontroly pohody zvierat a veterinárne a zootechnické kontroly, alebo každý iný orgán, ktorému sa táto právomoc zverila na regionálnej, miestnej alebo inej úrovni;

               d)

               „úradný veterinárny lekár“ je veterinárny lekár kvalifikovaný v súlade s oddielom III kapitolou IV bodom A prílohy I k nariadeniu (ES) č. 854/2004 konať v takej funkcii, ktorého vymenoval príslušný orgán;

               e)

               „kurča“ je zviera druhu Gallus gallus, ktoré sa chová na produkciu mäsa;

               f)

               „chov“ je miesto produkcie, v ktorom sa kurčatá chovajú;

               g)

               „chovná budova“ je budova v chove, v ktorej sa chová kŕdeľ hydiny;

               h)

               „využiteľná plocha“ je plocha s podstielkou, ktorá je kurčatám kedykoľvek prístupná;

               i)

               „hustota zástavu“ je celková živá hmotnosť kurčiat, ktoré sú prítomné v chovnej budove v tom istom čase, na meter štvorcový využiteľnej plochy;

               j)

               „kŕdeľ“ je skupina kurčiat, ktoré sú umiestnené a prítomné v chovnej budove v tom istom čase;

               k)

               „denná miera úmrtnosti“ je počet kurčiat, ktoré uhynuli v chove v rovnakom dni, vrátane kurčiat utratených z dôvodov choroby alebo iných dôvodov, vydelený počtom kurčiat prítomných v chovnej budove v daný deň, vynásobený 100;

               l)

               „súhrnná denná miera úmrtnosti“ je súčet denných mier úmrtností.

         2.   Vymedzenie pojmu „využiteľná plocha“ v odseku 1 písm. h) v súvislosti s nepodstlanými plochami sa môže doplniť v súlade s postupom uvedeným v článku 11 na základe vedeckého posudku Európskeho úradu pre bezpečnosť potravín o vplyve nepodstlaných plôch na pohodu kurčiat.
   Článok 3
   Požiadavky na chov kurčiat
   1.   Členské štáty zabezpečia, aby:

               a)

               všetky chovné budovy spĺňali požiadavky uvedené v prílohe I;

               b)

               príslušný orgán alebo úradný veterinár vykonával kontroly, monitorovanie a prijímal následné opatrenia vrátane tých, ktoré sú stanovené v prílohe III.

         2.   Členské štáty zabezpečia, aby maximálna hustota zástavu kurčiat v chove alebo chovnej budove nikdy nepresiahla 33 kg/m2.
   3.   Odchylne od odseku 2 môžu členské štáty umožniť chov kurčiat pri vyššej hustote zástavu za predpokladu, že majiteľ alebo správca zariadenia okrem splnenia požiadaviek stanovených v prílohe I spĺňa požiadavky stanovené v prílohe II.
   4.   Ak sa odchýlka podľa odseku 3 udelí, členské štáty zabezpečia, aby maximálna hustota zástavu kurčiat v chove alebo chovnej budove nikdy nepresiahla 39 kg/m2.
   5.   Ak sú splnené kritériá uvedené v prílohe V, členské štáty môžu povoliť, aby sa maximálna hustota zástavu uvedená v odseku 4 zvýšila najviac o 3 kg/m2.
   Článok 4
   Odborné vzdelávanie a usmernenia pre osoby zaobchádzajúce s kurčatami
   1.   Členské štáty zabezpečia, aby správcovia, ktorí sú fyzickými osobami, absolvovali dostatočné odborné školenia týkajúce sa im zverených úloh a aby mali k dispozícii primerané odborné školenie.
   2.   Odborné školenia uvedené v odseku 1 sa zameriavajú na aspekty pohody zvierat a týkajú sa najmä tém uvedených v prílohe IV.
   3.   Členské štáty zabezpečia zavedenie systému kontroly a schvaľovania odborných školení. Správca kurčiat je držiteľom osvedčenia uznávaného príslušným orgánom dotknutého členského štátu, ktoré potvrdzuje absolvovanie takého odborného školenia alebo nadobudnutie skúseností rovnocenných s takýmto školením.
   4.   Členské štáty môžu uznávať skúsenosti nadobudnuté pred 30. júnom 2010 za rovnocenné s účasťou na takomto školení a vydávať osvedčenia potvrdzujúce túto rovnocennosť.
   5.   Členské štáty môžu stanoviť, aby sa požiadavky uvedené v odsekoch 1 až 4 vzťahovali aj na majiteľov.
   6.   Majiteľ alebo správca poskytne pokyny a usmernenie o príslušných požiadavkách na pohodu zvierat vrátane požiadaviek týkajúcich sa metód utrácania používaných v zariadeniach osobám, ktoré zamestnávajú alebo najímajú na starostlivosť o kurčatá alebo ich odchyt a nakládku.
   Článok 5
   Označovanie kuracieho mäsa etiketou
   Najneskôr do 31. decembra 2009 Komisia predloží Európskemu parlamentu a Rade správu o možnom zavedení osobitného harmonizovaného povinného systému označovania etiketou kuracieho mäsa, výrobkov a prípravkov z takéhoto mäsa, ktorý sa zakladá na súlade s normami pre pohodu zvierat.
   Táto správa posúdi možné sociálno-ekonomické dosahy, vplyvy na hospodárskych partnerov Spoločenstva a súlad takého režimu označovania etiketou s pravidlami Svetovej obchodnej organizácie.
   Súčasne sa so správou predložia aj návrhy príslušných právnych predpisov zohľadňujúce takéto posúdenia a skúsenosti, ktoré členské štáty získali počas uplatňovania dobrovoľných schém označovania etiketou.
   Článok 6
   Správa Komisie Európskemu parlamentu a Rade
   1.   Na základe vedeckého stanoviska Európskeho úradu pre bezpečnosť potravín Komisia predloží Európskemu parlamentu a Rade najneskôr 31. decembra 2010 správu o vplyve genetických parametrov na zistené nedostatky spôsobujúce nedostatočnú pohodu kurčiat. V prípade potreby sa spolu s touto správou môžu predložiť aj návrhy príslušných právnych predpisov.
   2.   Členské štáty predložia Komisii výsledky zhromažďovania údajov založených na monitorovaní reprezentatívnej vzorky kŕdľov usmrtených počas obdobia trvajúceho najmenej jeden rok. S cieľom umožniť zostavenie relevantnej analýzy by mali byť odoberanie vzoriek a požiadavky na údaje uvedené v prílohe III vedecky podložené, objektívne a porovnateľné a mali by sa ustanoviť v súlade s postupom uvedeným v článku 11.
   Je možné, že členské štáty budú na zber údajov na účely tejto smernice potrebovať finančný príspevok.
   3.   Na základe dostupných údajov a s prihliadnutím na nové vedecké poznatky Komisia predloží najneskôr do 30. júna 2012 Európskemu parlamentu a Rade správu o uplatňovaní tejto smernice a o jej vplyve na pohodu kurčiat, ako aj o vypracovaní ukazovateľov pohody zvierat. Správa zohľadní rôzne podmienky a metódy chovu. Zohľadní aj sociálno-ekonomické a administratívne vplyvy tejto smernice vrátane regionálnych aspektov.
   Článok 7
   Kontroly
   1.   Príslušný orgán vykonáva nediskriminačné kontroly, aby overil, či sa plnia požiadavky tejto smernice.
   Takéto kontroly sa uskutočňujú na primeranom podiele zvierat chovaných v každom členskom štáte v súlade s príslušnými ustanoveniami nariadenia (ES) č. 882/2004 a môžu sa vykonať súčasne s kontrolami na iné účely.
   Členské štáty zavedú vhodné postupy na určenie hustoty zástavu.
   2.   Členské štáty predložia Komisii do 30. júna každého roka výročnú správu za predchádzajúci rok o kontrolách stanovených v odseku 1. K správe sa priloží zoznam najdôležitejších opatrení, ktoré príslušný orgán prijal na riešenie hlavných zistených problémov v oblasti pohody zvierat.
   Článok 8
   Usmernenia pre osvedčený postup riadenia
   Členské štáty podporia vytvorenie usmernení pre osvedčený postup riadenia, ktoré budú obsahovať usmernenia pre súlad s touto smernicou. Podporí sa rozšírenie a používanie týchto usmernení.
   Článok 9
   Sankcie
   Členské štáty ustanovia pravidlá o sankciách za porušenie vnútroštátnych právnych predpisov prijatých na základe tejto smernice a prijmú všetky potrebné opatrenia, aby zabezpečili ich vykonávanie. Ustanovené sankcie musia byť účinné, primerané a odrádzajúce. Členské štáty o nich upovedomia Komisiu najneskôr do 30. júna 2010 a bezodkladne jej oznámia každú dodatočnú zmenu a doplnenie, ktoré má na ne vplyv.
   Článok 10
   Vykonávacie právomoci
   V súlade s postupom uvedeným v článku 11 možno prijímať opatrenia potrebné na zabezpečenie jednotného vykonávania tejto smernice.
   Článok 11
   Výbor
   1.   Komisii pomáha Stály výbor pre potravinový reťazec a zdravie zvierat zriadený nariadením Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (12) (ďalej len „výbor“).
   2.   Ak sa odkazuje na tento odsek, uplatňujú sa články 5 a 7 rozhodnutia 1999/468/ES.
   Obdobie uvedené v článku 5 ods. 6 rozhodnutia 1999/468/ES sa stanovuje na tri mesiace.
   Článok 12
   Transpozícia
   Členské štáty prijmú zákony, nariadenia a správne opatrenia potrebné na dosiahnutie súladu s touto smernicou najneskôr do 30. júna 2010.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 13
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 14
   Táto smernica je určená členským štátom.

      V Luxemburgu 28. júna 2007

            Za Radu

            predseda

         S. GABRIEL

      (1)  Stanovisko zo 14. februára 2006 (zatiaľ neuverejnené v úradnom vestníku).

      (2)  Stanovisko z 26. októbra 2005 (zatiaľ neuverejnené v úradnom vestníku).

      (3)  Ú. v. ES L 221, 8.8.1998, s. 23. Smernica zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).

      (4)  Ú. v. ES L 323, 17.11.1978, s. 14. Dohovor zmenený a doplnený protokolom o zmenách a doplneniach (Ú. v. ES L 395, 31.12.1992, s. 22).

      (5)  Ú. v. EÚ L 139, 30.4.2004, s. 206. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).

      (6)  Ú. v. EÚ L 165, 30.4.2004, s. 1. Nariadenie naposledy zmenené a doplnené nariadením Rady (ES) č. 1791/2006.

      (7)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006.

      (8)  Ú. v. EÚ C 321, 31.12.2003, s. 1.

      (9)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (10)  Ú. v. ES L 143, 7.6.1991, s. 11. Nariadenie naposledy zmenené a doplnené nariadením (ES) č. 2029/2006 (Ú. v. EÚ L 414, 30.12.2006, s. 29).

      (11)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 394/2007 (Ú. v. EÚ L 98, 13.4.2007, s. 3).

      (12)  Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).

      PRÍLOHA I
      POŽIADAVKY UPLATNITEĽNÉ NA CHOVY
      Okrem príslušných ustanovení v ostatných relevantných právnych predpisoch Spoločenstva sa uplatňujú tieto požiadavky:
      Napájadlá

                  1.

                  Napájadlá sa umiestnia a udržiavajú tak, aby sa minimalizovalo vyliatie ich obsahu.

            Kŕmenie

                  2.

                  Je potrebné buď zabezpečiť nepretržitú dostupnosť krmiva, alebo kŕmenie v stanovených časových obdobiach, pričom ho kurčatám nemožno odobrať viac ako 12 hodín pred plánovaným časom usmrtenia.

            Podstielka

                  3.

                  Všetky kurčatá majú stály prístup k podstielke so suchým a sypkým povrchom.

            Vetranie a vykurovanie

                  4.

                  Je potrebné zabezpečiť dostatočné vetranie zabraňujúce prehrievaniu a podľa potreby kombinovaním vetrania a vykurovania zabezpečovať absorpciu nadmernej vlhkosti.

            Hluk

                  5.

                  Hladinu hluku je potrebné minimalizovať. Konštrukcia, umiestnenie, prevádzka a údržba ventilátorov, zariadení na kŕmenie alebo iného vybavenia sa musia udržiavať tak, aby spôsobovali čo najnižšiu možnú hladinu hluku.

            Osvetlenie

                  6.

                  Počas obdobia vyžadujúceho osvetlenie sú všetky budovy osvetlené intenzitou najmenej 20 luxov na úrovni očí kurčiat a osvetlených je aspoň 80 % využiteľnej plochy. V prípade potreby možno na základe rady veterinárneho lekára povoliť dočasné zníženie intenzity osvetlenia.

                  7.

                  Je potrebné, aby počas siedmich dní od umiestnenia kurčiat do budovy a do troch dní pred plánovaným časom usmrtenia osvetlenie fungovalo v 24-hodinovom rytme vrátane časových období zatemnenia trvajúcich celkovo najmenej šesť hodín, v rámci ktorých aspoň jedno neprerušované obdobie zatemnenia trvá najmenej štyri hodiny okrem období, keď je osvetlenie tlmené.

            Inšpekcia

                  8.

                  Všetky kurčatá v chove je nutné najmenej dvakrát denne kontrolovať. Osobitná pozornosť by sa mala venovať príznakom naznačujúcim zníženú úroveň pohody zvierat a/alebo ich zdravia.

                  9.

                  Vážne poranené kurčatá alebo kurčatá so zjavnými príznakmi zdravotnej poruchy, napríklad jedince s ťažkosťami s chôdzou, so závažnou brušnou vodnatieľkou alebo s ťažkými deformáciami, ktoré daným jedincom pravdepodobne spôsobujú utrpenie, sa primerane ošetria alebo okamžite utratia. V prípade potreby sa kontaktuje veterinárny lekár.

            Čistenie

                  10.

                  Po konečnej depopulácii a pred naskladnením nového kŕdľa hydiny do danej chovnej budovy sa časti budov, vybavení alebo nástrojov prichádzajúcich do styku s kurčatami dôkladne očistia a vydezinfikujú. Po konečnej depopulácii chovnej budovy sa musí všetka podstielka odstrániť a musí sa poskytnúť čistá podstielka.

            Záznamy

                  11.

                  Majiteľ alebo správca zariadenia vedie záznamy pre každú chovnú budovu s uvedením:

                              a)

                              počtu naskladnených kurčiat;

                              b)

                              využiteľnej plochy;

                              c)

                              hybridu šľachtenia alebo druhu kurčiat, ak je známy;

                              d)

                              pri každej kontrole počtu vtákov, ktoré sa našli mŕtve, s označením príčin, ak sú známe, ako aj počtu vtákov, ktoré sa utratili;

                              e)

                              počtu kurčiat, ktoré ostávajú v kŕdli po odoslaní kurčiat na predaj alebo usmrtenie.

                        Tieto záznamy sa uchovávajú počas najmenej trojročného obdobia a sprístupňujú sa príslušnému orgánu pri výkone kontroly alebo v prípade iných požiadaviek.

            Chirurgické zákroky

                  12.

                  Je zakázané uskutočňovať akékoľvek chirurgické zákroky spôsobujúce poškodenie alebo stratu citlivej časti tela alebo zmenu štruktúry kosti z iných ako terapeutických alebo diagnostických dôvodov.
                  Členské štáty však môžu povoliť brúsenie zobáka, ak sú vyčerpané všetky ostatné opatrenia na zabránenie šklbania peria a kanibalizmu. V takýchto prípadoch sa brúsenie môže vykonávať iba po porade s veterinárnym lekárom a na jeho odporúčanie a uskutočňuje ho kvalifikovaný personál na kurčatách, ktoré majú menej ako 10 dní. Okrem toho členské štáty môžu povoliť aj kastráciu kohútikov. Kastráciu môžu pod veterinárnym dozorom uskutočniť len zamestnanci, ktorí absolvovali osobitné odborné školenie.

      PRÍLOHA II
      POŽIADAVKY NA VYUŽÍVANIE VYŠŠEJ HUSTOTY ZÁSTAVU
      Oznámenie a dokumentácia
      Uplatňujú sa tieto požiadavky:

                  1.

                  Majiteľ alebo správca oznámi príslušnému orgánu svoj zámer využívať hustotu zástavu presahujúcu 33 kg/m2 živej hmotnosti.
                  Uvedie presný číselný údaj a informuje príslušný orgán o akejkoľvek zmene hustoty zástavu aspoň 15 pracovných dní pred umiestnením kŕdľa do chovnej budovy.
                  Ak to príslušný orgán požaduje, pripojí sa k tomuto oznámeniu dokument zhŕňajúci informácie obsiahnuté v dokumentácii požadovanej podľa bodu 2.

                  2.

                  Majiteľ alebo správca vedie a má k dispozícii v rámci chovnej budovy súhrnnú dokumentáciu s podrobným opisom systémov produkcie. Táto dokumentácia obsahuje najmä informácie o technických detailoch chovnej budovy a jej vybavení, napr.:

                              a)

                              plán chovnej budovy vrátane rozmerov plôch, na ktorých sa kurčatá nachádzajú;

                              b)

                              systém vetrania, a ak je to relevantné, ochladzovania a vykurovania vrátane jeho umiestnenia, plán vetrania s podrobným uvedením parametrov cieľovej kvality ovzdušia, akými sú napríklad prúdenie vzduchu, jeho rýchlosť a teplota;

                              c)

                              systémy kŕmenia a napájania a ich umiestnenia;

                              d)

                              bezpečnostné systémy a zálohové systémy v prípade výpadku akéhokoľvek automatického alebo mechanického vybavenia nevyhnutného pre zdravie a pohodu zvierat;

                              e)

                              bežne používaný typ podlahy a podstielky.

            Dokumentácia sa na požiadanie poskytne príslušnému orgánu a pravidelne sa aktualizuje. Záznamy sa vedú najmä o technických kontrolách vetracieho a bezpečnostného systému.
      Majiteľ alebo správca bez zbytočného odkladu oboznámi príslušný orgán s každou zmenou opísanej chovnej budovy, jej vybavenia alebo postupov, ktoré pravdepodobne ovplyvnia pohodu vtáctva.
      Požiadavky na chovy – kontrola environmentálnych parametrov

                  3.

                  Majiteľ alebo správca zabezpečí, aby bola každá chovná budova vybavená systémami vetrania, a ak je to potrebné, vykurovania a ochladzovania, ktoré boli navrhnuté, skonštruované a prevádzkujú sa tak, aby:

                              a)

                              koncentrácia amoniaku (NH3) nepresahovala hladinu 20 ppm a koncentrácia oxidu uhličitého (CO2) nepresahovala hladinu 3 000 ppm pri meraní na úrovni hláv kurčiat;

                              b)

                              v prípade vonkajšej teploty meranej v tieni presahujúcej 30 °C nepresahovala vnútorná teplota uvedenú vonkajšiu teplotu o viac ako 3 °C;

                              c)

                              priemerná relatívna vlhkosť meraná vnútri chovnej budovy počas 48 hodín nepresahovala 70 % v prípade poklesu vonkajšej teploty pod 10 °C.

      PRÍLOHA III
      MONITOROVANIE BITÚNKU A NÁSLEDNÉ OPATRENIA
      (podľa článku 3 ods. 1)
      1.   Úmrtnosť

                  1.1.

                  V prípade, že hustota zástavu je vyššia ako 33 kg/m2, sprievodná dokumentácia kŕdľa obsahuje všetky údaje o dennej miere úmrtnosti a súhrnnej dennej miere úmrtnosti, ktoré vypočítava majiteľ alebo správca, a údaje o hybride šľachtenia alebo druhu kurčiat.

                  1.2.

                  Tieto údaje, ako aj počet brojlerov uhynutých pred príchodom sa pod dozorom úradného veterinárneho lekára zaznamenávajú a uvádza sa aj chov a chovná budova. Hodnovernosť údajov a súhrnnej dennej miery úmrtnosti sa kontroluje, pričom sa zohľadňuje počet brojlerov usmrtených na bitúnku a počet brojlerov, ktoré uhynuli pred príchodom na bitúnok.

            2.   Prehliadka post mortem

      V súvislosti s kontrolami vykonávanými podľa nariadenia (ES) č. 854/2004 úradný veterinárny lekár hodnotí výsledky prehliadky post mortem s cieľom určiť prípadné iné známky nedostatočnej pohody, napr. neobvyklú mieru kontaktnej dermatitídy, parazity a systémové choroby v chove alebo v chovnej budove chovu pôvodu.
      3.   Oznámenie výsledkov
      Ak miera úmrtnosti uvedená v odseku 1 alebo výsledky prehliadky post mortem uvedenej v odseku 2 poukazujú na zlé podmienky v oblasti pohody zvierat, úradný veterinárny lekár oznámi údaje majiteľovi alebo správcovi zvierat, ako aj príslušnému orgánu. Majiteľ alebo správca zvierat a príslušný orgán prijmú vhodné opatrenia.

      PRÍLOHA IV
      VZDELÁVANIE
      Odborné školenia uvedené v článku 4 ods. 2 sa týkajú aspoň právnych predpisov Spoločenstva v oblasti ochrany kurčiat, a to najmä pokiaľ ide o:

                  a)

                  prílohy I a II;

                  b)

                  fyziológiu, predovšetkým potreby napájania a kŕmenia, správanie zvierat a vnímanie pojmu „stresové správanie“;

                  c)

                  praktické aspekty starostlivého zaobchádzania s kurčatami a ich odchytu, nakládky a prepravy;

                  d)

                  núdzovú starostlivosť o kurčatá a ich núdzové zabíjanie a utrácanie;

                  e)

                  preventívne opatrenia biologickej bezpečnosti.

      PRÍLOHA V
      KRITÉRIÁ NA VYUŽÍVANIE VYŠŠEJ HUSTOTY ZÁSTAVU
      (podľa článku 3 ods. 5)
      1.   Kritériá

                  a)

                  Monitorovanie chovu, ktoré vykonal príslušný orgán v priebehu posledných dvoch rokov, neodhalilo žiadne nedostatky vzhľadom na požiadavky tejto smernice a

                  b)

                  monitorovanie majiteľom alebo správcom chovu sa uskutočňuje prostredníctvom usmernení pre osvedčený postup riadenia uvedený v článku 8 a

                  c)

                  aspoň v siedmich po sebe nasledujúcich kontrolovaných kŕdľoch z chovnej budovy bola súhrnná denná miera úmrtnosti pod 1 % + 0,06 % vynásobená jatočným vekom kŕdľa v dňoch.

            Ak príslušný orgán nevykonal v posledných dvoch rokoch žiadne monitorovanie chovu, musí sa vykonať aspoň jedno monitorovanie, aby sa skontrolovalo, či je splnená požiadavka uvedená v písmene a).
      2.   Výnimočné situácie
      Odchylne od bodu 1 písm. c) príslušný orgán môže rozhodnúť o zvýšení hustoty zástavu, ak vlastník alebo správca poskytol dostatočné vysvetlenie výnimočnosti povahy vyššej súhrnnej dennej miery úmrtnosti alebo preukázal, že príčiny sú mimo jeho sféry kontroly.


title: Smernica Rady z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky

text:
Dôležité právne oznámenie

|

31979L0117

Úradný vestník L 033 , 08/02/1979 S. 0036 - 0040 Fínske špeciálne vydanie: Kapitola 3 Zväzok 10 S. 0168  Grécke špeciálne vydanie: Kapitola 03 Zväzok 24 S. 0046  Švédske špeciálne vydanie: Kapitola 3 Zväzok 10 S. 0168  Španielske špeciálne vydanie: Kapitola 03 Zväzok 15 S. 0126  Portugalské špeciálne vydanie Kapitola 03 Zväzok 15 S. 0126

		Smernica Radyz 21. decembra 1978,ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky(79/117/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže rastlinná výroba má veľmi dôležité miesto v Európskom hospodárskom spoločenstve;keďže výnos z tejto výroby je sústavne ovplyvňovaný škodlivými organizmami a burinami; keďže je bezpodmienečne potrebné chrániť rastliny pred týmito rizikami a zabrániť tým poklesu výnosov, aby bol zabezpečené zásobovanie;keďže jednou z najvýznamnejších metód ochrany rastlín a rastlinných produktov a zvyšovania produktivity poľnohospodárstva je používať výrobky na ochranu rastlín;keďže účinky týchto výrobkov na ochranu rastlín nemusia byť vždy prospešné pre rastlinnú výrobu; keďže ich použitie môže predstavovať riziká pre človeka a životné prostredie, lebo sú to väčšinou toxické látky alebo prípravky s nebezpečnými účinkami;keďže v prípade niektorých výrobkov na ochranu rastlín sú tieto riziká také veľké, že ich úplné alebo čiastočné použitie sa už nedá naďalej tolerovať;keďže členské štáty už nielen regulovali obchodovanie s výrobkami na ochranu rastlín, ale tiež zaviedli pre isté výrobky na ochranu rastlín obmedzenia alebo zákazy používania, ktoré sa vzťahujú tiež na obchodovanie s nimi;keďže nariadenia v rôznych členských štátoch sa navzájom líšia a vytvárajú tým prekážky obchodu, ktoré priamo ovplyvňujú vytváranie a fungovanie spoločného trhu;keďže je žiaduce odstrániť tieto prekážky zosúladením príslušných právnych a správnych predpisov členských štátov;keďže sa z tohto dôvodu zdá oprávneným prijať ako hlavnú zásadu zákaz použitia všetkých prípravkov na ochranu rastlín obsahujúce účinné látky, ktoré aj keď sú správne používané na určený účel, majú alebo môžu mať škodlivé účinky na zdravie ľudí alebo zvierat alebo nepriaznivé účinky na životné prostredie;keďže pre niektoré z týchto prípravkov na ochranu rastlín však môžu byť v obmedzenom rozsahu povolené vnútroštátne odchýlky pre zvláštne použitie, v prípade, že sú potrebné z ekologických dôvodov a keď je riziko menšie ako v prípade ich iných predtým schválených použití;Vzhľadom na to, že aj tieto odchýlky by sa mali postupne odstrániť, akonáhle budú dostupné menej nebezpečné prostriedky ošetrenia.keďže na druhej strane je nevyhnutné povoliť členským štátom obmedzené právo na vlastnú zodpovednosť dočasne pozastaviť zákazy použitia, v prípade nepredvídateľného ohrozenia rastlinnej výroby a ktoré by sa nedalo zvládnuť inými prostriedkami;keďže táto smernica sa nevzťahuje na prípravky na ochranu rastlín pre výskumné a analytické účely;keďže navyše nie je vhodné použiť predpisy spoločenstva o prípravkoch na ochranu rastlín na prípravky na ochranu rastlín určené pre vývoz do tretích krajín, pretože tieto krajiny majú spravidla svoje vlastné predpisy;keďže zavedenie tejto smernice a prispôsobenie jej prílohy vývoju technických a vedeckých znalostí nutne vyžaduje úzku spoluprácu medzi Komisiou a členskými štátmi; keďže činnosť Stáleho fytosanitárneho výboru – v súčasnosti časovo obmedzená – a zapojenie Vedeckého výboru pre pesticídy ponúka pre túto spoluprácu vhodný základ,PRIJALA TÚTO SMERNICU:Článok 1Táto smernica sa týka zákazu uvedenia na trh a použitia prípravkov na ochranu rastlín obsahujúcich určité účinné látky.Článok 2Na účely tejto smernice platia nasledujúce definície:1. Výrobky na ochranu rastlínÚčinné látky a prípravky obsahujúce jednu alebo viac účinných látok určené na:1.1. hubenie organizmov škodiacich rastlinám alebo rastlinných produktom alebo na ich ochranu pred takýmito organizmami, pokiaľ tieto látky alebo prípravky nie sú definované v nasledujúcich predpisoch;1.2. ovplyvňovanie životných procesov rastlín ináč než ako živiny;1.3. konzerváciu rastlinných produktov pokiaľ tieto prípravky nepodliehajú zvláštnym predpisom Rady alebo Komisie o konzervačných prostriedkoch;1.4. ničenie nežiaducich rastlín alebo1.5. ničenie častí rastlín alebo zamedziť nežiaduci rast rastlín.2. LátkyChemické prvky a ich zlúčeniny tak, ako sa vyskytujú v prírode, alebo ako sú vyrobené.3. PrípravkyZmesi alebo roztoky zložené z dvoch alebo viacerých látok alebo z mikroorganizmov alebo vírusov používaných ako prípravky na ochranu rastlín.4. Účinné látkyLátky, mikroorganizmy a vírusy, ktoré majú všeobecný alebo špecifický účinok:4.1. proti škodlivým organizmom alebo4.2. na rastliny, časti rastlín alebo rastlinné produkty.5. RastlinyŽivé rastliny a živé časti rastlín vrátane čerstvých plodov a semien.6. Rastlinné produktyProdukty rastlinného pôvodu v nespracovanom stave alebo podrobené iba jednoduchej príprave, ako je mletie, sušenie alebo lisovanie, výnimkou samotných rastlín, ako sú definované v bode 5.7. Škodlivé organizmyŠkodcovia rastlín alebo rastlinných produktov, ktorí patria do rastlinnej alebo živočíšnej ríše, alebo vírusy, organizmy rodu Mycoplasma a iné patogény.8. ZvieratáZvieratá patriace k druhom bežne kŕmeným a chovaným alebo konzumovaným človekom.9. Uvedenie na trhKaždý prevod držby, či už za úhradu alebo bezplatne.10. Životné prostredieVzťah medzi ľudskými bytosťami a vodou, ovzduším, zemou a všetkými formami života.Článok 3Členské štáty zabezpečia, aby prípravky na ochranu rastlín obsahujúce jednu alebo viac účinných látok uvedených v prílohe sa nesmeli uviesť na trh a tiež ani používať.Prvý odsek sa nevzťahuje na prípravky na ochranu rastlín, ktoré obsahujú zanedbateľné nečistoty v dôsledku výrobného postupu za predpokladu, že nemajú škodlivé účinky na ľudí, zvieratá alebo životné prostredie.Článok 41. Derogáciou z článku 3 budú členské štáty oprávnené dočasne povoliť v rámci svojho územia uvedenie na trh alebo použitie prípravkov na ochranu rastlín, ktoré obsahujú určité účinné látky uvedené v prvom stĺpci prílohy, v prípadoch uvedených v druhom stĺpci.2. Členské štáty informujú ostatné členské štáty a Komisiu o všetkých prípadoch uplatnenia odseku 1 a ak to Komisia požaduje, poskytnú všetky podrobné údaje o rozsahu použitia každej takej účinnej látky.Článok 5Smernica sa nevzťahuje na prípravky na ochranu rastlín určené na:a) výskumné alebo analytické účely alebob) vývoz do tretích krajín.Článok 61. Komisia po konzultácii s Vedeckým výborom pre pesticídy ustanoveným rozhodnutím 78/436/EHS [4] prijme postupom podľa článku 8:a) všetky nevyhnutné zmeny v skupinách látok A (zlúčeniny ortuti) a B (stále chlórované organické zlúčeniny) uvedených v stĺpci 1 prílohy;b) všetky nevyhnutné zmeny stĺpca 2 prílohy. Ak sa má derogácia zrušiť, nie je nevyhnutná predchádzajúca konzultácia s Vedeckým výborom, za predpokladu, že všetky členské štáty informovali Komisiu o tom, že nezamýšľajú alebo naďalej už nehodlajú využívať túto derogáciu. Táto informácia môže byť poskytnutá Stálemu fytosanitárnemu výboru ustanovenému rozhodnutím 76/894/EHS [5].2. Odsek 1 sa bude uplatňovať počas obdobia piatich rokov počnúc od 1. januára 1981.Rada môže návrh Komisie jednomyseľne s schváliť a rozhodnúť o predĺžení obdobia platnosti odseku 1 alebo o odstránení akýchkoľvek obmedzení jeho platnosti.3. Všetky zmeny prílohy, ktoré sa neberú do úvahy v odseku 1, musia byť prijaté Radou na návrh Komisie.4. Komisia preverí aspoň raz za dva roky, či a v akom rozsahu sa má zmeniť druhý stĺpec prílohy.5. Všetky zmeny prílohy sa musia previesť z dôvodu rozvoja vedeckých a technických znalostí.6. Účinná látka bude zaradená do prílohy, ak jej použitie má, alebo môže mať:a) škodlivé účinky na zdravie ľudí alebo zvierat;b) neprijateľné nepriaznivé vplyvy na životné prostredie, napriek tomu, že je na určený účel použitá správne.Článok 71. Ak sa javí ako nevyhnutné z dôvodov nepredvídateľného nebezpečenstva ohrozujúceho rastlinnú výrobu, ktoré by nebolo možné zvládnuť inými prostriedkami, použiť v členskom štáte prípravok na ochranu rastlín obsahujúci jednu alebo viac účinných látok uvedených v prílohe, môže príslušný členský štát povoliť uvedenie takéhoto prípravku na trh a jeho použitie na obdobie maximálne 120 dní. Okamžite o tom informuje ostatné členské štáty a Komisiu.2. Postupom podľa článku 8 musí byť bezodkladne stanovené či, a prípadne za akých podmienok, môže byť opatrenie členským štátom prijaté, podľa odseku 1, zachované alebo obnovené.Článok 81. Ak sa má postupovať podľa postupu uvedeného v tomto článku, prednesie vec Stálemu fytosanitárnemu výboru, ďalej len "výbor" bez omeškania jeho predseda, a to buď na základe vlastnej iniciatívy alebo na žiadosť členského štátu.2. Hlasy členských štátov vo výbore budú mať takú váhu, ako je uvedené v článku 148 (2) zmluvy. Predseda nehlasuje.3. Zástupca Komisie predloží návrh opatrení, ktoré sa majú prijať. Výbor zaujme svoje stanovisko k týmto opatreniam v rámci lehoty stanovenej predsedom podľa naliehavosti danej otázky. Stanoviská sa prijímajú väčšinou 41 hlasov.4. Komisia prijme opatrenia a vykoná ich okamžite, ak sú v súlade so stanoviskom výboru. Pokiaľ opatrenia nie sú v súlade so stanoviskom výboru alebo pokiaľ výbor žiadne stanovisko nezaujme, predloží Komisia bezodkladne Rade návrh opatrení, ktoré sa majú prijať. Rada prijme opatrenia kvalifikovanou väčšinou.Ak Rada neprijala žiadne opatrenia do troch mesiacov od doručenia návrhu, Komisia prijme navrhované opatrenia a okamžite ich vykoná.Článok 9Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 1. januára 1981. Bezodkladne o tom informujú Komisiu.Článok 10Táto smernica je adresovaná členským štátom.V Bruseli 21. decembra 1978Za RadupredsedaOtto Gróf Lambsdorf[1] Ú. v. ES C 200, 26.8.1976, s. 10.[2] Ú. v. ES C 30, 7.2.1977, s. 38.[3] Ú. v. ES 114, 11.5.1977, s. 16.[4] Ú. v. ES L 124, 12.5.1978, s. 16.[5] Ú. v. ES L 340, 9.12.1976, s. 25.--------------------------------------------------PRÍLOHANázvy účinných látok alebo skupín účinných látok uvedených v článku 3 | Prípady, v ktorých sa povoľuje uvedenie látok na trh alebo ich použitie v súlade s článkom 4 |A.Zlúčeniny ortuti1.Oxid ortutnatý | Na ošetrenie ovocných stromov ako náter proti Nectria galligena (nektriová sneť stromov) po zbere úrody až do vrúbľovania |2.Chlorid ortutnatý (kalomel) | a)proti (Plasmodiophora brassicae)b)ošetrenie osiva a rastlín cibule proti (Sclerotinia sclerotiorum)c)ošetrenie okrasných trávnikov a trávnikov na športových ihriskách proti hubám Sclerotinia a Fusarium |3.Iné anorganické zlúčeniny ortuti | |4.Alkylové zlúčeniny ortuti | a)morenie hľúz kvetov a sadenicových zemiakovb)ošetrenie základného a šľachtiteľského osiva obilnín, okrem osiva kukurice a osiva cukrovej repy |5.Alkoxyalkylové a arylové zlúčeniny ortuti | a)ako náter na ošetrenie ovocných stromov proti Nectria galligena (sneť) po zbere úrody a do vrúbľovaniab)v prípade potreby na jeseň ako prevencia proti Nectria galligena (sneť) na jabloniach Bramley v Severnom Írsku po výnimočne vlhkom letec)morenie hľúz kvetov a sadenicových zemiakovd)ošetrenie osiva obilnín, repy, ľanu a repky |B.Stále chlórované organické zlúčeniny1.Aldrin | a)ošetrenie pôdy proti Otiorhynchus v škôlkach, jahodových pareniskách pred vysádzaním, pareniskách okrasných rastlín a vinohradochb)ošetrenie zemiakov pestovaných na pozemkoch bývalých pastvín proti Agriotes v Írsku a v Spojenom kráľovstvec)ošetrenie narcisov, ktoré musia zostať dva alebo tri roky v zemi proti Merodon equestris, Eumerus strigatus a Eumerus tuberculatus |2.Chlordan | |3.Dieldrin | |4.DDT | a)ako moridlo proti Hylobius v ihličnatých semenáčochb)ošetrenie jednotlivých stromov proti kôrovcom (čelaď Scolytidae) na boj proti hube Ceratocystis ulmic)ošetrenie cukrovej repy, zemiakov a okrasných trávnikov alebo trávnikov na športových ihriskách proti chrústom rodu Melolontha a ďalším škodcom z rodu Amphimallon, Phyllopertha, Cetonia a Sericad)ošetrenie cukrovej repy, zemiakov, jahôd, mrkvy a okrasných plodín proti Agrotis a Euxoae)ošetrenie obilnín proti Tipula |5.Endrin | a)Ako akaricid na cyklámen a na rastliny jahôd určených na množenieb)ošetrenie proti Arvicola terrestris L. v ovocných sadoch bez podkultúry |6.HCH obsahujúce menej ako 99,0 % gama izoméru | |7.Heptachlór | Ošetrenie semena repy v prípravnej etape proti Atomaria linearis, Agriotes spec., Myriapoda a Collembola |8.Hexachlórobenzén | |--------------------------------------------------


title: Smernica 2002/13/ES Európskeho parlamentu a Rady z 5. marca 2002, ktorou sa mení a dopĺňa smernica Rady 73/239/EHS, pokiaľ ide o požiadavky na mieru solventnosti pre poisťovne v oblasti neživotného poistenia

text:
Dôležité právne oznámenie

|

32002L0013

Úradný vestník L 077 , 20/03/2002 S. 0017 - 0022

		Smernica 2002/13/ES Európskeho parlamentu a Radyz 5. marca 2002,ktorou sa mení a dopĺňa smernica Rady 73/239/EHS, pokiaľ ide o požiadavky na mieru solventnosti pre poisťovne v oblasti neživotného poisteniaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä jej článok 47 ods. 2 a článok 55,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom určeným v článku 251 Zmluvy [3],keďže:(1) Akčný plán finančných služieb, ako bol schválený na zasadaní Európskej rady v Kolíne 3. a 4. júna 1999 a v Lisabone 23. a 24. marca 2000, uznáva význam miery solventnosti, ktorá umožňuje poisťovniam chrániť poistencov na jednom trhu zabezpečením primeraných kapitálových požiadaviek poisťovní vzhľadom na charakter ich rizík.(2) Prvá smernica Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia [4] vyžaduje, aby poisťovne mali mieru solventnosti.(3) Požiadavka, aby poisťovne vytvárali nad rámec poistných rezerv potrebných pre splnenie svojich poistných záväzkov mieru solventnosti, ktorá bude pôsobiť ako nárazník proti nepriaznivému kolísaniu obchodnej činnosti, je dôležitým prvkom v systéme opatrného dozoru pre ochranu poistencov a poistníkov.(4) Existujúce pravidlá pre mieru solventnosti, ako ich určuje smernica 73/239/EHS, neboli podstatne zmenené následnými právnymi predpismi spoločenstva a smernica Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia (tretia smernica o neživotnom poistení) [5] uložila Komisii, aby predložila správu Výboru pre poistenie zriadenému smernicou Rady 91/675/EHS [6] o potrebe ďalšej harmonizácie miery solventnosti.(5) Komisia pripravila túto správu na základe odporúčaní správy o solventnosti poisťovní pripravenej Konferenciou orgánov dohľadu nad poisťovníctvom členských štátov Európskej únie;.(6) Aj keď správa sa končí záverom, že jednoduchý silný charakter súčasného systému sa osvedčil a vychádza zo správnych zásad využívajúcich širokú transparentnosť, v konkrétnych prípadoch boli zistené určité nedostatky, najmä pre citlivé rizikové profily.(7) Je potrebné zjednodušiť a zvýšiť existujúce minimálne záručné fondy, najmä v dôsledku inflácie vo výškach škôd a prevádzkových výdavkoch od ich pôvodného prijatia. Prahy, nad ktorými platí nižšia percentuálna sadzba pre určenie požiadavky miery solventnosti pre základ poistného a škôd, by sa mali preto primerane zvýšiť.(8) Aby sa v budúcnosti zabránilo výrazným a prudkým nárastom výšky minimálnych záručných fondov a prahov, mal by byť vytvorený mechanizmus umožňujúci ich zvyšovanie v súlade s európskym indexom spotrebiteľských cien.(9) V konkrétnych situáciách, keď sú ohrozené práva poistníkov, mali by byť príslušné orgány oprávnené zasiahnuť v dostatočne skorom štádiu, ale pri výkone týchto právomocí by príslušné orgány mali informovať poisťovne o dôvodoch tejto dozornej činnosti v súlade so zásadami primeranej administratívy a riadneho procesu. Pokým nastane takáto situácia, príslušným orgánom treba zabrániť vo vydaní osvedčenia, že poisťovňa má dostatočnú mieru solventnosti.(10) Vzhľadom na trhové zmeny v charaktere zaisťovacieho krytia, ktoré kupujú primárni poisťovatelia, je potrebné oprávniť príslušné orgány, aby mohli znížiť obmedzenie na požiadavku miery solventnosti za určitých okolností.(11) Ak poisťovateľ podstatne obmedzí alebo prestane uzatvárať nové zmluvy, je potrebné určiť primeranú mieru solventnosti na základe zvyšných záväzkov pre existujúcu činnosť vyjadrených výškou poistných rezerv.(12) Pre špecifické triedy neživotného poistenia, ktoré majú veľmi nestály rizikový profil, mala by sa existujúca požiadavka miery solventnosti podstatne zvýšiť tak, aby požadovaná miera solventnosti lepšie zodpovedala skutočnému rizikovému profilu poistenia.(13) Aby bolo možné zohľadniť dopad rôznych účtovníckych a poistno-technických postupov, je potrebné urobiť príslušné úpravy v metodológii pre výpočet požiadavky miery solventnosti tak, aby sa táto vypočítavala systematicky a jednotne, a tým postaviť poisťovne na rovnaký základ.(14) Táto smernica by mala určiť minimálne normy pre požiadavky miery solventnosti a domovské členské štáty by mali mať možnosť určiť prísnejšie pravidlá pre poisťovne oprávnené ich vlastnými príslušnými orgánmi.(15) Smernica 73/239/EHS by mala byť zmenená a doplnená v súlade s uvedenými skutočnosťami,PRIJALI TÚTO SMERNICU:Článok 1Zmeny a doplnenia smernice 73/239/EHSTýmto sa smernica 73/239/EHS mení a dopĺňa takto:1. Odsek 1 v článku 3 sa nahrádza takto:"1. Táto smernica sa nevzťahuje na vzájomné poisťovacie spolky, ktoré spĺňajú všetky nasledujúce podmienky:a) stanovy spolku musia umožňovať požadovať dodatočné príspevky alebo zníženie plnení,b) ich činnosť nepokrýva riziká poistenia zodpovednosti za škodu, ak tieto rizika nepredstavujú doplnkové riziká v zmysle písmena C prílohy alebo riziká poistenia úveru a kaucie,c) ročné príjmy z príspevkov pre činnosti zahrnuté do tejto smernice nesmú presiahnuť 5 mil. EUR ad) aspoň polovica príjmov z príspevkov z činností zahrnutých do tejto smernice musí pochádzať od osôb, ktoré sú členmi vzájomného združenia.Táto smernica sa nevzťahuje na podniky, ktoré spĺňajú všetky nasledujúce podmienky:- poisťovňa nevykonáva inú činnosť spadajúcu do pôsobnosti tejto smernice okrem činnosti opísanej v triede 18 v bode A prílohy;- táto činnosť je vykonávaná výlučne na miestnom základe a tvoria ju iba vecné dávky a- celkové ročné príjmy získané z činnosti spočívajúcej v pomoci osobám, ktoré sa ocitli v ťažkostiach, nepresahujú 200000 EUR.Ustanovenia tohto článku však nezabránia vzájomnému poisťovaciemu spolku v tom, aby požiadal o povolenie alebo pokračoval v činnosti na základe povolenia v zmysle tejto smernice.".2. Článok 16 sa nahrádza takto:"Článok 161. Každý členský štát vyžaduje od každej poisťovne v oblasti neživotného poistenia, ktorej ústredie sa nachádza na jeho území, aby vytvorila primeranú existujúcu mieru solventnosti pre celý rozsah jej činnosti a zodpovedá aspoň požiadavkám uvedenými v tejto smernici.2. Existujúcu mieru solventnosti tvorí majetok poisťovne bez všetkých predvídateľných záväzkov, mínus všetky nehmotné položky, vrátane:a) splateného základného imania alebo v prípade vzájomného poisťovacieho spolku splatených počiatočných členských vkladov plus všetkých členských účtov, ktoré spĺňajú všetky nasledujúce kritériá:i) stanovy musia určovať, že platby môžu byť vykonané z týchto účtov v prospech členov, iba ak to nepovedie k poklesu existujúcej miery solventnosti pod požadovanú úroveň alebo po zrušení poisťovne, ak boli splatené všetky dlhy tejto poisťovne,ii) stanovy musia určovať v súvislosti so všetkými platbami uvedenými v bode i) a vykonanými z iných dôvodov, ako je individuálne ukončenie členstva, že príslušná platba musí byť oznámená príslušným orgánom aspoň jeden mesiac vopred a že môže byť zakázaná v tejto lehote,iii) príslušné ustanovenia stanov môžu byť zmenené iba po tom, ako príslušné orgány oznámili, že nemajú námietky voči príslušnej zmene, týmto nie sú dotknuté kritériá uvedené v bodoch i) a ii),b) rezervných fondov (zákonných a voľných), ktoré nezodpovedajú poistným záväzkom,c) zisku alebo straty prevedeného do ďalšieho obdobia po odpočítaní dividend, ktoré majú byť vyplatené.Existujúca miera solventnosti sa zníži o hodnotu vlastných akcií priamo vlastnených poisťovňou.Pre poisťovne, ktoré znížia alebo obmedzia svoje technické rezervy na poistné plnenie, aby zohľadňovali investičné príjmy povolené článkom 60 ods.1 písm. g) smernice Rady 91/674/EHS z 19.decembra 1991 o ročných účtovných závierkach a konsolidovaných účtovných závierkach poisťovní [7], existujúca miera solventnosti sa zníži o rozdiel medzi nezníženými technickými rezervami alebo technickými rezervami pred zrážkami, ako sú uvedené v poznámkach k účtom, a zníženými alebo technickými rezervami po zrážkach. Táto úprava sa vykoná pre všetky riziká uvedené v bode A prílohy s výnimkou rizík zahrnutých do odvetví 1 a 2. Pre iné odvetvia ako 1 a 2 nie je potrebné vykonať žiadnu úpravu v súvislosti so znížením dôchodkov zahrnutých do poistných rezerv.3. Existujúcu mieru solventnosti môžu tvoriť aj:a) kumulatívne prednostné akcie a podriadený cudzí kapitál do výšky 50 % z menšej z oboch hodnôt existujúcej miery solventnosti alebo požadovanej miery solventnosti, z ktorého maximálne 25 % budú tvoriť podriadené úvery s určenou splatnosťou alebo termínované kumulatívne prednostné akcie za predpokladu, že v prípade úpadku alebo likvidácie poisťovne existujú záväzné zmluvy, podľa ktorých podriadený úverový kapitál alebo prednostné akcie náležia veriteľom až po uspokojení pohľadávok všetkých ostatných veriteľov a nesmie byť vyplatený, kým nebudú vyrovnané všetky ostatné nesplatené dlhy.Podriadené úvery musia spĺňať aj nasledujúce podmienky:i) do úvahy sa môžu vziať iba úplne splatené akcie,ii) pre úvery s určenou splatnosťou pôvodná splatnosť musí byť aspoň päť rokov. Najneskôr jeden rok pred termínom splatnosti poisťovňa musí predložiť príslušným orgánom na schválenie plán, v ktorom uvedie, akým spôsobom bude existujúca miera solventnosti udržaná alebo uvedená na požadovanú úroveň v čase splatnosti, ak sa rozsah, v ktorom úver môže byť klasifikovaný ako prvok existujúcej miery solventnosti, nebude postupne znižovať aspoň počas posledných piatich rokov pred termínom splatnosti. Príslušné orgány môžu povoliť skoršie splatenie týchto úverov, ak vydávajúca poisťovňa o to požiada a ak jej existujúca miera solventnosti neklesne pod požadovanú úroveň,iii) úvery, ktorých splatnosť nie je určená, musia byť splatné iba s päťročnou výpoveďou, ak sa tieto úvery už nepovažujú za súčasť existujúcej miery solventnosti alebo ak sa výslovne nepožaduje predchádzajúci súhlas príslušných orgánov s predčasným splatením. V druhom prípade poisťovňa musí oznámiť príslušným orgánom aspoň šesť mesiacov pred termínom navrhovanej splatnosti a v oznámení uviesť existujúcu mieru solventnosti a požadovanú mieru solventnosti pred aj po splatení. Príslušné orgány povolia splatenie, iba ak existujúca miera solventnosti poisťovne neklesne pod požadovanú úroveň,iv) zmluva o úvere nesmie obsahovať žiadne ustanovenie o tom, že za určitých okolností, okrem likvidácie poisťovne, sa dlh stane splatným pred dohodnutými termínmi splatnosti,v) zmluva o úvere môže byť zmenená až po vyhlásení príslušných orgánov, že nemajú námietky proti tejto zmene,b) cenné papiere bez určeného termínu splatnosti a iné dokumenty, vrátane kumulatívnych prednostných akcií okrem tých, ktoré sú uvedené v písmene a), až do výšky 50 % z menšej z oboch hodnôt existujúcej miery solventnosti alebo požadovanej miery solventnosti pre všetky takéto cenné papiere a podriadené úvery uvedené v písmene a), ak spĺňajú nasledujúce podmienky:i) nesmú byť splatené na návrh doručiteľa alebo bez predchádzajúceho súhlasu príslušného orgánu,ii) zmluva o vydaní (emisii) musí umožniť poisťovni odloženie platby úrokov za pôžičku,iii) pohľadávky veriteľa voči poisťovni musia byť uspokojené až po úplnom uspokojení pohľadávok všetkých nepodriadených veriteľov,iv) dokumenty, ktorými sa spravuje emisia cenných papierov, musia obsahovať ustanovenie o schopnosti dlhu a nezaplatených úrokov absorbovať stratu a súčasne umožniť poisťovni pokračovať v činnosti,v) do úvahy sa môžu vziať iba úplne splatené čiastky.4. Na základe žiadosti podloženej dôkazmi, ktorú poisťovňa predloží príslušnému orgánu domovského členského štátu, a so súhlasom tohto príslušného orgánu, existujúcu mieru solventnosti môžu tvoriť aj:a) jedna polovica nesplateného základného imania alebo počiatočných členských vkladov, keď splatená časť dosiahne výšku 25 % z tohto základného imania alebo členských vkladov, až do výšky 50 % z menšej z oboch hodnôt existujúcej miery solventnosti alebo požadovanej miery solventnosti,b) v prípade vzájomných poisťovacích spolkov alebo podobných spolkov s premenlivými príspevkami všetky pohľadávky, ktoré vznikli tomuto spolku voči jeho členom na základe výzvy na ďalšie príspevky počas daného finančného roka až do výšky jednej polovice rozdielu medzi maximálnymi príspevkami a skutočne vyžiadanými príspevkami a s výhradou limitu predstavujúceho 50 % z menšej z oboch hodnôt existujúcej miery solventnosti alebo požadovanej miery solventnosti. Príslušné vnútroštátne orgány vypracujú usmernenia určujúce podmienky, za akých môžu byť prijaté ďalšie príspevky;c) všetky skryté čisté rezervy vyplývajúce z ocenenia majetku, ak tieto skryté čisté rezervy nemajú výnimočný charakter.5. Zmeny a doplnenia odsekov 2, 3 a 4, ktoré majú zohľadniť vývoj odôvodňujúci technickú úpravu prvkov s nárokom na existujúcu mieru solventnosti, budú prijaté v súlade s postupom určeným v článku 2 smernice Rady 91/675/EHS [8]3. Vkladá sa nasledujúci článok:"Článok 16a1. Požadovaná miera solventnosti sa určí na základe ročnej výšky poistného alebo príspevkov alebo priemerného objemu škôd za posledné tri finančné roky.Avšak v prípade, že poisťovne, ktoré obyčajne poisťujú iba proti jednému alebo niekoľkým rizikám spojených s úverom, búrkou, krupobitím alebo mrazom, ako referenčné obdobie sa pre priemerný objem posledných škôd použije sedem finančných rokov.2. Bez toho, aby boli dotknuté ustanovenia článku 17, výška požadovanej miery solventnosti zodpovedá vyššiemu z oboch výsledkov uvedených v odsekoch 3 a 4.3. Základ poistného sa vypočíta pomocou vyššej z oboch hodnôt hrubého predpísaného poistného alebo príspevkov, ako sú vypočítané nižšie, alebo hrubého zaslúženého poistného alebo príspevkov.Poistné alebo príspevky pre odvetvia 11, 12 a 13 uvedené v bode A prílohy sa zvýšia o 50 %.Poistné a príspevky (vrátane poplatkov spojených s poistným a príspevkami), ktoré vznikli v súvislosti s priamym poistením v poslednom finančnom roku, sa spočítajú.K tejto sume sa pripočíta čiastka poistného prijatá za všetko zaistenie v poslednom finančnom roku.Od tejto sumy sa potom odpočíta celková výška poistného alebo príspevkov zrušených v poslednom finančnom roku, ako aj celková výška daní a poplatkov týkajúcich sa poistného alebo príspevkov, vstupujúcich do súčtu.Takto získaná čiastka sa rozdelí na dve časti, pričom prvá časť bude do výšky 50 mil. EUR a druhá bude obsahovať prebytok; z týchto čiastok sa vypočíta 18 %, resp. 16 %, a obe čiastky sa spočítajú.Takto získaná suma sa vynásobí podielom, existujúcim pre sumu za posledné tri finančné roky, medzi výškou škôd, ktoré ešte musí poisťovňa ešte uhradiť po odpočítaní čiastok, ktoré môže získať späť v rámci zaistenia, a hrubou výškou škôd: tento koeficient nesmie byť v žiadnom prípade nižší ako 50 %.So súhlasom príslušných orgánov sa môžu použiť štatistické metódy pre rozdelenie poistného alebo príspevkov pre odvetvia 11, 12 a 13.4. Základ nákladov na poistné plnenia sa vypočíta takto, pričom pre odvetvia 11, 12 a 13 uvedené v bode A prílohy sa použijú plnenia, rezervy a náhrady zo zaistenia zvýšené o 50 %.Výšky poistných plnení zaplatených v súvislosti s priamym poistením (bez odpočítania škôd, ktoré nesú zaisťovatelia a retrocesionári) v obdobiach uvedených v odseku 1 sa spočítajú.K tejto sume sa potom pripočíta výška škôd zaplatených v súvislosti so zaistením alebo retrocesiami prijatými počas tých istých období a výška rezerv na poistné plnenie určená na konci posledného finančného roka pre priame poistenie aj pre prijaté zaistenie.Od tejto sumy sa potom odpočíta výška náhrad vykonaných počas období špecifikovaných v odseku 1.Od zvyšnej sumy sa odpočíta výška rezerv na poistné plnenie určená na začiatku druhého finančného roka predchádzajúceho poslednému finančnému roku, pre ktorý existujú účty pre priame poistenie aj pre prijaté zaistenie. Ak referenčné obdobie určené v odseku 1 zodpovedá siedmim rokom, výška rezerv na poistné plnenie, určená na začiatku šiesteho finančného roka predchádzajúceho poslednému finančnému roku, pre ktorý existujú účty, sa odpočíta.Jedna tretina alebo jedna sedmina z takto získanej čiastky podľa referenčného obdobia určeného v odseku 1 sa rozdelí na dve časti, pričom prvá bude do výšky 35 mil. EUR a druhá bude obsahovať prebytok; vypočíta sa 26 %, resp. 23 %, z týchto častí a obe čiastky sa sčítajú.Takto získaná suma sa vynásobí podielom, existujúcim pre sumu za posledné tri finančné roky, medzi výškou škôd, ktoré poisťovňa musí ešte uhradiť po odpočítaní čiastok, ktoré môže získať späť na základe zaistenia, a hrubou výškou škôd; tento podiel nesmie byť v žiadnom prípade nižší ako 50 %.So súhlasom príslušných orgánov sa môžu použiť štatistické metódy pre rozdelenie poistného alebo príspevkov pre odvetvia 11, 12 a 13. V prípade rizík zahrnutých do odvetvia 13 v písmene A prílohy bude výška zaplatených škôd, ktorá sa použila pre výpočet základu škôd, zodpovedať nákladom poisťovne na poskytnutú pomoc. Tieto náklady sa vypočítajú v súlade s vnútroštátnymi právnymi predpismi domovského členského štátu.5. Ak požadovaná miera solventnosti vypočítaná v odsekoch 2, 3 a 4 je nižšia ako požadovaná miera solventnosti predchádzajúceho roka, požadovaná miera solventnosti bude zodpovedať aspoň požadovanej miere solventnosti za predchádzajúci rok vynásobenej podielom výšky technických rezerv na poistné plnenie na konci minulého finančného roka a výšky technických rezerv na nezlikvidované škody na začiatku minulého finančného roka. Pri týchto výpočtoch sa technické rezervy budú počítať bez zaistenia, ale podiel nesmie byť v žiadnom prípade vyšší ako 1.6. Každý zo zlomkov použiteľných pre časti uvedené v šiestom odseku a šiestom pododseku odseku 4 sa zníži na jednu tretinu v prípade zdravotného poistenia vykonávaného na rovnakom technickom základe ako životné poistenie, aka) zaplatené poistné sa vypočíta na základe nemocenských tabuliek pomocou poistno-matematickej metódy,b) sa určí rezerva pre narastajúci vek,c) sa vyberie ďalšie poistné na účely vytvorenia bezpečnostnej miery v primeranej výške,d) poisťovňa môže zrušiť zmluvu najneskôr pred uplynutím tretieho poistného roka,e) zmluva poskytuje možnosť zvýšenia poistného alebo zníženia platieb aj pre bežné zmluvy."4. Článok 17 sa nahrádza takto:"Článok 171. Jedna tretina požadovanej miery solventnosti uvedenej v článku 16a tvorí záručný fond. Tento fond sa skladá z položiek uvedených v článku 16 ods.2 a 3 a so súhlasom príslušného orgánu domovského členského štátu ods.4 písm. c).2. Záručný fond nesmie byť nižší ako 2 mil. EUR. Ak sú však poistené všetky alebo niektoré riziká zahrnuté do jedného z odvetvia 10 až 15 uvedených v bode A prílohy, musí dosiahnuť 3 mil. EUR.Každý členský štát môže umožniť jednoštvrtinové zníženie minimálneho záručného fondu v prípade vzájomných poisťovacích spolkov a podobných spolkov.".5. Vkladá sa nasledujúci článok:"Článok 17a1. Čiastky v euro určené v článku 16a ods. 3 a 4 a v článku 17 ods. 2 budú revidované raz za rok počínajúc 20. septembrom 2003, aby zohľadňovali zmeny v Európskom indexe spotrebiteľských cien zahŕňajúcom všetky členské štáty a uverejnenom Eurostat.Tieto čiastky sa automaticky upravia zvýšením základnej čiastky v euro o percentuálnu zmenu tohto indexu za obdobie od nadobudnutia účinnosti tejto smernice do dátumu revízie a zaokrúhlia na násobok 100000 EUR.Ak je percentuálna zmena od poslednej úpravy menšia ako 5 %, k žiadnej úprave nedôjde.2. Komisia bude každý rok informovať Európsky parlament a Radu o revízii a upravených čiastkach uvedených v odseku 1.".6. V článku 20 ods. 2 sa slová "článok 16 ods. 3" nahrádzajú slovami "článok 16a".7. Vkladá sa nasledujúci článok:"Článok 20a1. Členské štáty zabezpečia, aby príslušné orgány mali právo vyžadovať plán finančného ozdravenia pre tie poisťovne, v ktorých sú podľa príslušných orgánov ohrozené práva poistníkov. Plán finančného ozdravenia bude obsahovať aspoň údaje alebo dôkazy týkajúce sa pre nasledujúce tri roky:a) odhadov výdavkov na správu, najmä bežných všeobecných výdavkov a provízií,b) plánov určujúcich podrobné odhady príjmov a výdavkov v súvislosti s priamym poistením, prijatým zaistením a prevodom časti rizika na zaistiteľov,c) prognózy súvahy,d) odhadov finančných zdrojov určených na krytie poistných záväzkov a požadovanej miery solventnosti,e) celkovú politiku v oblasti zaistenia.2. Ak sú práva poistníkov ohrozené, pretože finančná situácia poisťovne sa zhoršuje, členské štáty zabezpečia, aby príslušné orgány mali právo zaviazať poisťovne k vyššej požadovanej miere solventnosti s cieľom zabezpečiť, aby poisťovňa bola schopná splniť požiadavky solventnosti v blízkej budúcnosti. Výška tejto vyššej požadovanej miery solventnosti bude vychádzať z plánu finančného ozdravenia uvedeného v odseku 1.3. Členské štáty zabezpečia, aby príslušné orgány mali právo preceniť smerom nadol všetky prvky prípustné pre existujúcu mieru solventnosti, najmä ak došlo k podstatnej zmene v trhovej hodnote týchto prvkov od konca predchádzajúceho finančného roka.4. Členské štáty zabezpečia, aby príslušné orgány mali právo znížiť obmedzenie na základe zaistenia na mieru solventnosti určenú v súlade s článkom 16a, ak:a) povaha alebo kvalita zaisťovacích zmlúv sa výrazne zmenili od predchádzajúceho finančného roka,b) na základe zaisťovacích zmlúv nedochádza k žiadnemu alebo iba k bezvýznamnému prenosu rizika.5. Ak príslušné orgány vyžadovali plán finančného ozdravenia pre poisťovňu v súlade s odsekom 1, zdržia sa vydania osvedčenia v súlade s článkom 10 ods. 3 druhým pododsekom tejto smernice, s článkom 16 ods. 1 písm. a) smernice Rady 88/357/EHS (druhá smernica o neživotnom poistení) [9] a s článkom 12 ods. 2 smernice Rady 92/49/EHS (tretia smernica o neživotnom poistení) [10], ak usúdia, že práva poistníkov sú ohrozené v zmysle odseku 1"Článok 2Prechodné obdobie1. Členské štáty môžu poskytnúť poisťovniam, ktoré v čase nadobudnutia účinnosti tejto smernice poskytujú poistenie na ich území v jednom alebo v niekoľkých odvetviach uvedených v prílohe smernice 73/239/EHS, obdobie piatich rokov, počínajúc dňom nadobudnutia účinnosti tejto smernice, na splnenie požiadaviek uvedených v článku 1 tejto smernice.2. Členské štáty môžu poskytnúť všetkým poisťovniam uvedeným v odseku 1, ktoré po uplynutí päťročného obdobia úplne nevytvorili požadovanú mieru solventnosti, ďalšie obdobie nepresahujúce dva roky na to, aby tak urobili, ak tieto podniky v súlade s článkom 20 smernice 73/239/EHS predložili príslušným orgánom na schválenie opatrenia, ktoré navrhujú prijať na tieto účely.Článok 3Transpozícia1. Členské štáty prijmú najneskôr do 20.septembra 2003 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty zabezpečia, aby sa opatrenia uvedené v odseku 1 prvý raz použili na kontrolu účtov za finančné roky, začínajúce sa 1. januára 2004, alebo počas uvedeného kalendárneho roka.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.4. Najneskôr do 1. januára 2007 Komisia predloží Európskemu parlamentu a Rade správu o uplatňovaní tejto smernice, a ak to bude nevyhnutné, o potrebe ďalšej harmonizácie. V správe uvedie, ako členské štáty využili možnosti v tejto smernici, najmä či právo uváženia udelené vnútroštátnym kontrolným orgánom viedlo k veľkým rozdielom v dohľade na jednotnom trhu.Článok 4Nadobudnutie účinnostiTáto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 5AdresátiTáto smernica je adresovaná členským štátom.V Bruseli 5. marca 2002Za Európsky parlamentpredsedaP. CoxZa RadupredsedaR. De Rato Y Figaredo[1] Ú. v. ES C 96 E, 27.3.2001, s. 129.[2] Ú. v. ES C 193, 10.7.2001, s. 16.[3] Stanovisko Európskeho parlamentu zo 4. júla 2001 (ešte neuverejnené v úradnom vestníku) a rozhodnutie Rady zo 14. februára 2002.[4] Ú. v. ES L 228, 16.8.1973, s. 3. Smernica naposledy zmenená smernicou 2000/26/ES Európskeho parlamentu a Rady (Ú. v. ES L 181, 20.7.2000, s. 65).[5] Ú. v ES L 228, 11.8.1992, s. 1. Smernica naposledy zmenená smernicou 2000/64/ES Európskeho parlamentu a Rady (Ú. v. ES L 290, 17.11.2000, s. 27).[6] Ú. v. ES L 374, 31.12.1991, s. 32.[7] Ú. v. ES L 374, 31.12.1991, s. 7.[8] Ú. v. ES L 374, 31.12.1991, s. 32."[9] Ú. v. ES L 172, 4.7.1988, s. 1. Smernica naposledy zmenená smernicou 2000/26/ES Európskeho parlamentu a Rady (Ú. v. ES L 181, 20.7.2000, s. 65).[10] Ú. v. ES L 228, 11.8.1992, s. 1. Smernica naposledy zmenená smernicou 2000/64/ES Európskeho parlamentu a Rady (Ú. v. ES 290, 17.11.2000, s. 27).--------------------------------------------------


title: Smernica Rady z 8. novembra 1990, ktorou sa mení a dopĺňa smernica 78/660/EHS o ročnej účtovnej závierke a smernica 83/349/EHS o konsolidovaných účtovných uzávierkach, pokiaľ ide o výnimky pre malé a stredné podniky a zverejnenie účtovných uzávierok v eku

text:
Dôležité právne oznámenie

|

31990L0604

Úradný vestník L 317 , 16/11/1990 S. 0057 - 0059 Fínske špeciálne vydanie: Kapitola 17 Zväzok 1 S. 0105  Švédske špeciálne vydanie: Kapitola 17 Zväzok 1 S. 0105

		Smernica Radyz 8. novembra 1990,ktorou sa mení a dopĺňa smernica 78/660/EHS o ročnej účtovnej závierke a smernica 83/349/EHS o konsolidovaných účtovných uzávierkach, pokiaľ ide o výnimky pre malé a stredné podniky a zverejnenie účtovných uzávierok v eku(90/604/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 54,so zreteľom na návrh Komisie [1],v spolupráci s Európskym parlamentom [2],so zreteľom na návrh Hospodárskeho a sociálneho výboru [3],keďže zosúlaďovanie vnútroštátnych ustanovení týkajúcich sa prezentácie a obsahu ročných účtovných uzávierok, metód oceňovania a zverejňovania týchto dokumentov, pokiaľ ide najmä o akciové spoločnosti a spoločnosti s ručením obmedzeným, bolo predmetom smernice 78/660/EHS [4], naposledy zmenenej a doplnenej aktom o pristúpení Španielska a Portugalska;keďže by sa mali zjednodušiť úradné postupy uvalené na malé a stredné podniky v súlade v súlade s rezolúciou Rady z 3. novembra 1986 o akčnom programe pre malé a stredné podniky (MSP) [5] a rezolúciou Rady z 30. júna 1988 o zlepšení podnikateľského prostredia a opatreniach na podporu rozvoja podnikov, najmä malých a stredných podnikov v spoločenstve [6], ktoré žiadajú predovšetkým o podstatné uľahčenia záväzkov vyplývajúcich zo smernice 78/660/EHS;keďže na základe článku 53 ods. 2 smernice 78/660/EHS, je vhodné, aby sa vykonalo druhé preskúmanie prahu definujúceho malé a stredné podniky;keďže by sa mali rozšíriť zjednodušené podmienky pre malé spoločnosti, ktorých sa to týka, pokiaľ ide o vytvorenie, audit a uverejnenie účtovných závierok, ktoré členské štáty môžu poskytnúť na základe smernice 78/660/EHS;keďže by sa malo členským štátom umožniť poskytnúť možnosť spoločnostiam, aby si nezahrnuli v poznámkam k účtovným závierkam niektoré informácie týkajúce sa odmeňovania pre členov administratívnych zamestnancov alebo riadiaceho orgánu spoločnosti, ak takáto informácia umožňuje identifikáciu postavenia uvedeného člena daného orgánu;keďže je vhodné umožniť členským štátom stanoviť menej prísne povinnosti zavedené na malé spoločnosti vzhľadom na vyhotovenie a zverejnenie poznámok k účtovným závierkam; keďže by členské štáty mohli udeliť takýmto spoločnostiam výnimku z povinnosti poskytovať v poznámkach k účtovnej závierke niektoré údaje, ktoré sú menej dôležité pre malé spoločnosti; keďže by mali mať členské štáty v tomto smere rovnaký záujem na udelení výnimky týmto spoločnostiam z povinnosti vypracovať výročnú správu, v ktorej zahrnú v poznámkach k účtovným závierkam údaje uvedené v článku 22 ods. 2 smernice 77/91/EHS [7] týkajúce sa nadobudnutia vlastných akcií;keďže je vhodné podporiť európsku menovú integráciu, tak aby sa povolilo spoločnostiam uverejňovať účtovné závierky v eku; keďže je toto dodatočná možnosť, ktorou sa nemení postavenie spoločností, ktoré už v súčasnosti uverejňujú účtovné závierky v eku; keďže v tomto bode ustanovenia smernice 78/660/EHS a 83/349/EHS [8], zmenenej a doplnenej aktom o pristúpení Španielska a Portugalska, by sa mali vysvetliť záväzkom spoločnosti, ktoré majú zdroje na zariadenie na označenie prepočítavacieho kurzu použitého v poznámkach k účtovnej závierke,PRIJALA TÚTO SMERNICU:Článok 1Týmto sa článok 11 smernice 78/660/EHS mení a dopĺňa takto:1. Týmto sa nahrádzajú slová "celková súvaha: 1550000 ECU" slovami "celková súvaha: 2000000";2. Týmto sa nahrádzajú slová "výška čistého obratu: 3200000 ECU" slovami "výška čistého obratu: 4000000 ECU";3. Týmto sa dopĺňa tento odsek:"Členské štáty môžu upustiť od uplatňovanie článku 15 ods. 3 a) a ods. 4 smernice 78/660/EHS na skrátenú účtovnú závierku."Zmena uvedených čiastok v eku predstavuje druhú zmenu po piatich rokoch podľa článku 53 ods. 2 smernice 78/660/EHS.Článok 2Týmto sa článok 27 smernice 78/660/EHS mení a dopĺňa takto:1. Týmto sa nahrádzajú slová "bilančná suma: 6200000 ECU" slovami "bilančná suma: 8000000 ECU";2. Týmto sa nahrádzajú slová "čistý obrat: 12800000 ECU" slovami "čistý obrat: 16000000 ECU".Zmena uvedených čiastok v eku predstavuje druhú zmenu po piatich rokoch podľa článku 53 ods. 2 smernice 78/660/EHS.Článok 3Článok 53 ods. 1 smernice 78/660/EHS sa nahrádza takto:"1. Na účely tejto smernice sa eku definuje v nariadení (EHS) č. 3180/78 [9] naposledy zmenenom a doplnenom nariadením (EHS) č. 2626/84 [10], a nariadením (EHS) č. 1971/89 [11].Hodnota v národnej mene sa stanoví podľa kurzu k 8. novembru 1990."Článok 4V článku 43 smernice 78/660 EHS dopĺňa tento odsek:"3. Členské štáty môžu upustiť od požiadavky poskytnúť informácie uvedené v ods. 1 bod 12, ak takáto informácia umožňuje identifikovať postavenie určitého člena takéhoto orgánu."Článok 5Článok 44 smernice 78/660/EHS nahrádza takto:"Článok 441. Členské štáty povolia spoločnostiam, na ktoré sa vzťahuje článok 11, vyhotoviť skrátené poznámky k účtovnej závierke bez informácií predpísaných v článku 43 ods. 1, bodoch 5 až 12. Avšak poznámky musia obsahovať informáciu predpísanú v článku 43 ods. 1 bod 6 celkovo pre všetky príslušné položky.2. Členské štáty takisto povolia spoločnostiam uvedeným v odseku 1 výnimku z povinnosti uverejniť v ich poznámkach k účtovnej závierke informáciu predpísanú v článku 15 ods. 3 a) a ods. 4, v článku 18, 21 a 29 ods. 2, druhom pododseku článku 30, v článku 34 ods. 2, článku 40 ods. 2 a v druhom pododseku článku 42.3. Článok 12 sa uplatní."Článok 6V článku 46 smernice 78/660EHS sa dopĺňa tento odsek:"3. Členské štáty môžu upustiť od povinnosti spoločností, na ktoré sa vzťahuje článok 11, vypracovanie výročnej správy, za predpokladu, že informácia uvedená v článku 22 ods. 2 smernice 77/91/EHS týkajúca sa nadobudnutia vlastných akcií spoločnosťou je uvedená poznámkach k účtovnej závierke."Článok 7Článok 47 ods. 2 písm. b) smernice 78/660/EHS nahrádza takto:"b) skrátené poznámky k účtovnej závierke v súlade s článkom 44."Článok 8V smernici 78/660/EHS sa dopĺňa tento článok:"Článok 50aRočné účtovné závierky sa uverejňujú v mene, v ktorej sa viedli a v eku, prepočítané podľa výmenného kurzu platného ku dňu súvahy. Kurz sa uvedie v poznámkach k účtovnej závierke."Článok 9V smernici 83/349/EHS sa dopĺňa tento článok:"Článok 38aKonsolidované účtovné závierky sa uverejnia v mene, v ktorej viedli a v eku, prepočítané podľa výmenného kurzu platného ku dňu konsolidovanej súvahy. Kurz sa uvedie v poznámkach k účtovnej závierke."Článok 101. Členské štáty uvedú do účinnosti zákony, iné právne predpisy a správne opatrenia potrené na dosiahnutie súladu s touto smernicou do 1. januára 1993. Bezodkladne o tom informujú Komisiu.2. Členské zabezpečia, že sa bude táto smernica uplatňovať po prvý raz na účtovný rok začínajúci 1. januárom 1995 alebo počas kalendárneho roka 1995.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobenia tejto smernice.Článok 11Táto smernica je adresovaná členským štátom.V Bruseli 8. novembra 1990Za RadupredsedaP. Romita[1] Ú. v. ES C 287, 11.11.1986, s. 5;Ú. v. ES C 318, 20.12.1989, s. 12.[2] Ú. v. ES C 158, 26.6.1989, s. 257;rozhodnutie z 24. októbra 1990 (zatiaľ neuverejnené v úradnom vestníku).[3] Ú. v. ES C 139, 5.6.1989, s. 42.[4] Ú. v. ES L 222, 14.8.1978, s. 11.[5] Ú. v. ES C 287, 14.11.1986, s. 1.[6] Ú. v. ES C 197, 27.7.1988, s. 6.[7] Ú. v. ES L 26, 31.1.1977, s. 1.[8] Ú. v. ES L 193, 18.7.1983, s. 1.[9] Ú. v. ES L 379, 30.12.1978, s. 1.[10] Ú. v. ES L 247, 16.9.1984, s. 1.[11] Ú. v. ES L 189, 4.7.1989, s. 1.--------------------------------------------------